ຍິງສາວ​ ອາ​ເມຣິກັນ ໄດ້ລົນນະລົງ ສຳຫລັບ ການຊ່ວຍເຫຼືອ ຂ້າຕົວຕາຍ ກ່ອນຕັດຊີວິດຕົວເອງ 
ວີ​ດີ​ໂອ ຂອງ​ນາງ Maynard ທີ່​ໄດ້​ເຜີຍ​ແຜ່​ທາງ​ອີນ​ເຕີ​​ແນັດ ປະກາດ​ຄວາມ​ຕັ້ງ​ໃຈ​ຂອງ​ນາງ​ ທີ່​ຈະ​ຂ້າ​ຕົວ​ຕາຍ​ ໃນ​ເດືອນພະຈິກ ​ທີ່​ໄດ້​ຮັບ​ການ​ເຂົ້າຊົມ​ເຖິງ 1 ລ້ານ​​ເທື່ອ​ ຈາກ​ທົ່ວ​ໂລກ.
ຜູ້ຍິງອາເມຣິກັນຄົນໜຶ່ງ ເຈັບປ່ວຍຂັ້ນຮ້າຍແຮງສຸດ ທີ່ໄດ້ມາເປັນ ຜູ້ນຳໃນການລົນນະລົງ ສຳຫລັບ ການຊ່ວຍເຫຼືອຄົນຂ້າຕົວຕາຍ ສະເພາະບັນດາຄົນປ່ວຍທີ່ກຳລັງລໍຖ້າການເສຍຊີວິດນັ້ນ ໄດ້ຂ້າ ຕົນເອງຕາຍ ນາງ Brittany Maynard ໄດ້ເສຍຊີວິດ ໃນວັນເສົາຜ່ານມາ ທີ່ນະຄອນ ພອດແລນ ລັດອໍລາກອນ ຢູ່ທາງພາກຕາເວັນຕົກ ສຽງເໜືອຂອງສະຫະລັດ ຫຼັງຈາກທີ່ໄດ້ຮັບ ການວາງຢາອັນຮ້າຍ ແຮງເຖິງຕາຍ ພຽງ 3 ອາທິດ ກ່ອນຈະເຖິງວັນເກີດຂອງນາງ ທີ່ ຄົບຮອບ 30 ປີ ນາງ Maynard ໄດ້ຖືກວິນິໄສ ເມື່ອຕົ້ນປີນີ້ ວ່າ ມີມະເຮັງໃນສະໝອງຂັ້ນຮ້າຍແຮງ ແລະ ມີໂອກາດ ທີ່ຈະຢູ່ໄດ້ອີກບໍ່ດົນ ນາງ ແລະ ສາມີຂອງນາງ ໄດ້ຍ້າຍທີ່ຢູ່ອາໄສ ຈາກລັດ ກາລີຟໍເນຍ ຍ້ອນວ່າ ລັດອໍລາກອນ ອະນຸຍາດ ໃຫ້ບັນດາຄົນປ່ວຍ ຂັ້ນຮ້າຍແຮງສຸດ ຕັດຊີວິດຂອງເຂົາເຈົ້າໄດ້ ດ້ວຍການວາງຢາອັນຮ້າຍແຮງເຖິງຕາຍ ໂດຍນາຍໝໍ ວີດີໂອ ຂອງນາງ Maynard ທີ່ໄດ້ເຜີຍແຜ່ທາງອີນເຕີແນັດ ປະກາດຄວາມຕັ້ງໃຈຂອງນາງ ທີ່ຈະຂ້າຕົວຕາຍ ໃນເດືອນພະຈິກ ແລະ ໄດ້ຮັບການເຂົ້າຊົມເຖິງ 1 ລ້ານເທື່ອຈາກທົ່ວໂລກ ແລະ ນາງໄດ້ກາຍມາເປັນໂຄສົກໃຫ້ອົງການບໍ່ສະແຫວງຫາກຳໄລ ທີ່ຊຸກຍູ້ໃຫ້ມີການຜ່ານກົດໝາຍ ສຳຫລັບການຊ່ວຍເຫຼືອຂ້າຕົວຕາຍ